text: Най-сексапилните вещици - VIP News
  Най-сексапилните вещици
  Две от най-добрите танцьорки на пилон в света – Катерина Москинова и Олеся Протасова, се завръщат в София за един от поредните си уъркшопове. Визитата на съблазнителките съвпада с култовия празник Хелоуин, а поканата им е отправена от Соня Куртева, оглавяваща българската школа за танци на пилон Sonya Pole Studio. Катя и Олеся ще споделят тайните си и майсторството си в рамките на четири дни – от 30 октомври до 3 ноември в родната школа. Двете медалистки от руския шампионат по полденс и носителки на множество международни титли в дисциплината ще проведат уъркшоп по танци на пилон, по въздушен обръч, въздушни воали и стречинг. Уъркшопът е подходящ за всички, които имат интерес към въздушната акробатика и добрата форма! Катерина и Олеся ще уважат и Хелоуин, като навръх празника ще танцуват в столичния бар La Cubanita. Те ще наградят жените и мъжете с най-секси костюми.